b"\n_START_ARTICLE_\nNas (Bellver de Cerdanya)\n_START_SECTION_\nSituaci\xc3\xb3\n_START_PARAGRAPH_\nEst\xc3\xa0 situat a l'entrada del Parc Natural del Cad\xc3\xad-Moixer\xc3\xb3, a la Batllia, a l'esquerra de Ridolaina. Dep\xc3\xa8n de l'Esgl\xc3\xa9sia de Santa Eug\xc3\xa8nia, situada a Santa Eug\xc3\xa8nia molt a prop de Nas. Les muntanyes m\xc3\xa9s importants de la zona s\xc3\xb3n el Roc Teix\xc3\xb3 i el Serrat de Nas._NEWLINE_A l'entrada de Nas hi ha un mirador, situat a la muntanya del Serrat de Nas, des del qual s'hi pot observar gran part de la Cerdanya.\n_START_SECTION_\nHist\xc3\xb2ria\n_START_PARAGRAPH_\nEl poble de Nas era tamb\xc3\xa9 An\xc3\xa0s antigament (Annas a l'acta de la Seu). El seu nom \xc3\xa9s d'origen prerom\xc3\xa0 i degut a la pres\xc3\xa8ncia d'una antiga esgl\xc3\xa9sia \xc3\xa9s creu que el poble podria ser tamb\xc3\xa9 molt antic. _NEWLINE_Antigament, hi havia gent que es dedicava a l'agricultura i la ramaderia, ja que el seu territori est\xc3\xa0 compost b\xc3\xa0sicament de camps per al pasturatge i l'agricultura.\n_START_SECTION_\nEsgl\xc3\xa9sia de Santa Nazar\xc3\xad\n_START_PARAGRAPH_\nNas tenia una esgl\xc3\xa9sia anomenada Esgl\xc3\xa9sia de Sant Nazar\xc3\xad, dedicada a Sant Nazar\xc3\xad. Sobre aquesta esgl\xc3\xa9sia no hi ha gaire informaci\xc3\xb3, per\xc3\xb2 podria ser molt antiga. L'esgl\xc3\xa9sia no va arribar a acabar-se mai.\n_START_SECTION_\nDemografia\n_START_PARAGRAPH_\nA l'any 2018, al poble de Nas, hi vivien 6 habitants.\n_START_SECTION_\nFont de Nas\n_START_PARAGRAPH_\nLa Font de Nas \xc3\xa9s una font molt antiga situada al centre del poble al Carrer de Cortariu. Est\xc3\xa0 composta per un safareig principal i una sortida d'aigua d'on surt una fresca i abundant aigua provinent del Serrat de l'Avetosa, al Parc Natural del Cad\xc3\xad-Moixer\xc3\xb3."